***Harry Potter va Feniks jamiyati*** (boshqa nomi ***Harry Potter va Qaqnus ordeni***; inglizcha: ***Harry Potter and the Order of the Phoenix***) J. K. Rowling qalamiga mansub fentezi janridagi roman boʻlib, *Harry Potter* romanlari turkumiga kiruvchi beshinchi kitob hisoblanadi. Bu kitobda Harry Potterning Hogwarts afsungarlik maktabidagi beshinchi yili, Lord Voldemordning qaytishi va Sehrgarlik vazirligi haqida bayon etilgan. Kitob ilk bora 2003-yil 21-iyunda Birlashgan Qirollikning Bloomsbury, AQShda Scholastic va Kanadada Raincoast nashriyotlarida chop etildi. Kitob dastlabki 24 soat ichida besh million nusxada sotildi. Kitobga asosan 2007-yilda film tarzida suratga olindi va Electronics Art kompaniyasi tomonidan videooʻyin ishlandi.

*Harry Potter va Feniks jamiyati* romani tanqidchilar tomonidan ijobiy baholanib, bir nechta mukofotlarga sazovor ham boʻldi.

Sujet
-----

***Diqqat**! Quyida sujet burilishlari yoki hatto oxiri ham keltirilishi mumkin.*
Yoz chogʻida Harry Potter va uning xolavachchasi Dudley dementorlar tarafidan hujumga uchraydi. Oʻzi va Dudleyni himoya qilish maqsadida Harry sehr-joduning eng oliy darajasiga mansub „Himoyachi" afsunini dementorlarga qarshi ishlatadi. Natijada, Harry Sehrgarlar vazirligi tomonidan „balogʻatga yetmaganlar orasida sehrgarlik qobiliyatini oqilona cheklash toʻgʻrisidagi dekret"ga muvofiq Hogwarts afsungarlar maktabidan chetlashtiriladi. Shunday boʻlsa-da, u yakuniy qaror uchun sudga chaqirildi. Keyinchalik, Feniks jamiyatiga aʼzo afsungarlar guruhi Harryni Sirius Blackning bolaligi oʻtgan uy — 12-uyga olib borishadi.

Ron Weasley va Hermione Grangerning tushuntirishiga koʻra, Feniks jamiyati Hogwarts direktori Albus Dumbledore yetakchiligidagi guruh boʻlib, Lord Voldemort va Ajal kasofatlariga qarshi kurashish maqsadida tuzilgan. Cornelius Fudge yetakchiligidagi Vazirlik Voldemort qaytganini tan olishdan bosh tortadi hamda Harry va Dumbledorega qarshi boʻhton kampaniyasini boshlaydi. Sudda Dumbledore Harryni himoya qilib, Harrydan barcha ayblovlar olib tashlanadi.

Hogwartsda Vazirlik xodimi boʻlmish Dolores Umbridge qora kuchdan himoya fani oʻqituvchisi sifatida ish boshlaydi. U Voldemortning qaytganini rad etadi hamda Harry bilan bu mavzuda tortishib qoladi. Buning ortidan Umbridge Harryni xonasiga chaqirib, undan qogʻozga sehrli patqalam bilan „Men yolgʻon gapirmasligim kerak" deb yozishini soʻraydi. Harry shu gapni qogʻozga yozadi, ammo xuddi shu yozuv uning qoʻl kaftining tashqi tomonida pichoq bilan kesib yozilgandek namoyon boʻladi. Umbridge shu orqali Harryni jazolaydi. Umbridge oʻquvchilarga himoya afsunini oʻrgatmasligi ortidan Harry, Ron va Hermione boshqa oʻquvchilar bilan birgalikda oʻzlarining Himoya guruhiga asos solishadi. Guruhga „Dumbledore armiyasi" deb nom beriladi. Vazirlik tarafidan Hogwartsga inspektor etib tayinlangan Umbridge maʼqullanmagan klublar faoliyatini taqiqlaydi, natijada „Dumbledore armiyasi" guruhi aʼzolari Harry boshchiligida mashq qilish uchun Ehtiyoj xonada uchrashishga majbur boʻlishadi.

Boblari
-------

1. Dementorning Dudleyga hamlasi
2. Jon tegdi boyqushlaringga
3. Qoʻriqlash guruhi
4. Pinhoniylik maydoni, 12-uy
5. Qaqnus Ordeni
6. Qadimiy va asilzot Blacklar xonadoni
7. Sehrgarlik vazirligi
8. Intizomiy jihatdan muhokama
9. Weasley xonimning tashvishi
10. Luna Lavgud
11. Saralovchi Shlyapaning yangi qoʻshigʻi
12. Professor Umbridge
13. Doloresning jazosi
14. Persi va Yumshoqoyoq
15. Hogwartsning bosh inspektori
16. „Axta choʻchqa" qovoqxonasida
17. 24-sonli taʼlim toʻgʻrisidagi dekret
18. Dumbledore armiyasi
19. Arslon va ilon
20. Hagridning hikoyasi
21. Ilon koʻzi ila
22. Muqaddas rezgi kasalxonasi - gʻalati jarohat va patologiyalar instituti
23. Yopiq boʻlinmada nishonlangan Rojdestvo
24. Okklumensiya
25. Ilojsiz qolgan qoʻngʻiz
26. Kutilmagan natija
27. Kentavr va xoin
28. Sneggning yomon xotiralari
29. Kasbtanlash
30. Gurp
31. Mutlaqo oddiy sehrgarlik darajasi uchun imtihon
32. Olov ichra
33. Kurashish va qochish
34. Sirli sehr boʻlimi
35. Parda ortiga
36. Dahshatga solib kelgan yagona shaxs
37. Yoʻqotilgan bashorat
38. Ikkinchi urush ibtidosi

Ekranizatsiyalar
----------------

### Film

Asosiy maqola: Harry Potter va Feniks jamiyati (film)
2007-yili ushbu roman asosida *Harry Potter va Feniks jamiyati* filmi suratga olindi. Filmga David Yates rejissorlik qildi, Michael Goldenberg esa ssenariynavis oʻlaroq qatnashdi. Film budjeti £75-100 million (AQSh$150-200 million) boʻlib, kartina umumjahon boʻylab $942 million daromad qildi. Shuningdek, tanqidchilar tomonidan ham xush qarshilandi.

Tarjima
-------

*Harry Potter va Feniks jamiyati*ni oʻzbek tiliga Shokir Dolimov tarjima qilgan. Roman oʻzbek tilida ilk bor 2019-yil Toshkent shahrida „Ilm-ziyo — zakovat" nashriyotida chop etilgan. Nashrga tayyorlovchi, iqtibos va izohlarni tayyorlovchi — Ergashboy Matyoqubov, bosh muharrir — Lolaxon Qoʻziboyeva, badiiy muharrir — Asaloy Eshonqulova hamda dizayner — Feruzbek Vohidov.[*manba kerak*]

Manbalar
--------

1. ↑  *Ross, Shmuel; Mark Zurlo* „Harry Potter Timeline: 2000 to the Present".  Pearson Education, publishing as Infoplease (2000–2009). 24-dekabr 2016-yilda asl nusxadan arxivlandi. Qaraldi: 11-iyul 2009-yil.
2. ↑  „Harry Potter Books".  MuggleNet.com (1999–2009). 6-iyun 2009-yilda asl nusxadan arxivlandi. Qaraldi: 29-may 2009-yil.

 Wayback Machine saytida arxivlandi (2009-06-06).
3. ↑  „Potter-mania sweeps bookstores". CNN (30-iyun 2003-yil). Qaraldi: 29-may 2009-yil.
4. ↑  „Thousands of Potter books stolen". *BBC News* (17-iyun 2003-yil). Qaraldi: 29-may 2009-yil.
5. ↑  *Cornwell, Tim*. „Oscars signal boom (except for Scots)". *The Scotsman* (24-yanvar 2007-yil). Qaraldi: 24-yanvar 2007-yil.
6. ↑  *Haun, Harry*. „Harry the Fifth". *Film Journal International* (20-iyun 2007-yil). Qaraldi: 26-iyun 2007-yil.
7. ↑  „Harry Potter and the Order of the Phoenix (2007)". *Box Office Mojo*. 1-fevral 2009-yilda asl nusxadan arxivlandi. Qaraldi: 5-fevral 2009-yil.

Havolalar
---------

* Harry Potter va Feniks jamiyati Harry Potter Wikida (ingl.)

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* GND: 4815810-0
* LCCN: no2018065406
* MusicBrainz: 6d6692af-91e2-423f-b05e-301c9fb73628
* NLA: 42393840
* NLI: 005021641
* VIAF: 270596747
* en:WorldCat Identities (VIAF orqali): 270596747

 |